****

თბილისის ჰუმანიტარული სასწავლო უნივერსიტეტი

**TBILISI HUMANITARIAN TEACHING UNIVERSITY**

**ს ი ლ ა ბ უ ს ი**

|  |  |
| --- | --- |
| **სასწავლო კურსის დასახელება** | **შრომისა და ორგანიზაციის ფსიქოლოგია** |
| **სასწავლო კურსის კოდი** | **S- PSYCH03B** |
| **სასწავლო კურსის სტატუსი** | ჰუმანიტარული ფაკულტეტი, **ფსიქოლოგიის** საბაკალავრო პროგრამა;, **მოდული „სოციალური ფსიქოლოგია“,** სავალდებულო სასწავლო კურსი; VI სემესტრი |
| **ECTS - სასწავლო კურსის კრედიტები** | **5 კრედიტი ანუ სულ 125 საათი** (ყოველკვირეული დატვირთვა 3 საათი).  საკონტაქტო– 50 სთ, მათ შორის:   * ლექცია 30 საათი; * ჯგუფში მუშაობა - 15 საათი; * შუალედური 2 საათი; * დასკვნითი გამოცდა 3 საათი;   დამოუკიდებელი მუშაობა –75 საათი |
| **ლექტორი** | **ელისო კერესელიძე,** ფსიქოლოგიის დოქტორი, მოწვეული პერსონალი  ტ. 599 98 98 26, elisokere@gmail.com  კონსულტაციის მიღება შესაძლებელია ყოველკვირეულად, კონსულტაციის ცხრილით განსაზღვრულ დროს,  აგრეთვე ონლაინ რეჟიმში, მითითებულ ელ. მისამართზე. |
| **სასწავლო კურსის მიზანი** | მოცემული დისციპლინის შინაარსიდან გამომდინარე სალექციო კურსის მიზანია სტუდენტს გააცნოს შრომისა და ორგანიზაციის ფსიქოლოგიის საგანი, ამოცანები და თეორიული მიღწევები, აუხსნას ორგანიზაციის შესახებ ზოგადი თეორიები, მიაწოდოს ინფორმაცია ინდუსტრიის სფეროში ადამიანის პროფესიული საქმიანობის განმსაზღვრელი ფაქტორების შესახებ. გამოუმუშაოს პროფესიული მზადყოფნა, რათა საჭიროების შემთხვევაში ფსიქოლოგიური დახმარება გაუწიოს ორგანიზაციას მასში არსებული პრობლემების იდენტიფიცირებასა და გადაწყვეტაში. |
| **საწავლო კურსის შესწავლის წინაპირობა** | **სოციალური ფსიქოლოგია - 2** |
| **სტუდენტის შეფასების სისტემა** | **თბილისის ჰუმანიტარული სასწავლო უნივერსიტეტში არსებული შეფასების სისტემა შემდეგ კომპონენტებზე იყოფა:**  შეფასების საერთო ქულიდან (100 ქულა) შუალედური შეფასების ხვედრითი წილი შეადგენს ჯამურად 60 ქულას, რომელშიც მოიაზრება სამჯერადი შეფასება:  სტუდენტის აქტივობა სასწავლო სემესტრის განმავლობაში-**30 ქულა;**  **შუალედური გამოცდა-30 ქულა;**  ხოლო **დასკვნითი გამოცდის** ხვედრითი წილი შეადგენს **40 ქულას.**  შუალედური შეფასებების კომპონენტში მინიმალური კომპეტენციის ზღვარი ჯამურად შეადგენს მინიმუმ **11 ქულას.**  დასკვნითი შეფასების მინიმალური კომპეტენციის ზღვარი შეადგენს დასკვნითი შეფასების საერთო ჯამის **50%-ს** ანუ **20 ქულას** **40 ქულიდან.**  **შეფასების სისტემა უშვებს:**  ა) **ხუთი სახის დადებით შეფასებას:**  ა.ა) **(A) ფრიადი** – შეფასების 91-100 ქულა;  ა.ბ) (**B) ძალიან კარგი** – მაქსიმალური შეფასების 81-90 ქულა;  ა.გ) (**C) კარგი –** მაქსიმალური შეფასების 71-80 ქულა;  ა.დ) **(D) დამაკმაყოფილებელი** – მაქსიმალური შეფასების 61-70 ქულა;  **ა.ე) (E) საკმარისი** – მაქსიმალური შეფასების 51-60 ქულა.  **ბ) ორი სახის უარყოფით შეფასებას:**  **ბ.ა) (FX) ვერ ჩააბარა** – მაქსიმალური შეფასების 41-50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება;  **ბ.ბ) (F) ჩაიჭრა** – მაქსიმალური შეფასების 40 ქულა და ნაკლები, რაც ნიშნავს, რომ სტუდენტის მიერ ჩატარებული სამუშაო არ არის საკმარისი და მას საგანი ახლიდან აქვს შესასწავლი.   1. ერთ-ერთი უარყოფით შეფასების: (FX) ვერ ჩააბარა -ს მიღების შემთხვევაში სასწავლო უნივერსიტეტი ნიშნავს დამატებით გამოცდას დასკვნითი გამოცდის შედეგების გამოცხადებიდან არანაკლებ 5 დღეში და აისახება საგამოცდო ცხრილში. 2. დამატებით გამოცდაზე მეღებული შეფასება არის სტუდენტის საბოლოო შეფასება, რომელშიც არ მოიაზრება ძირითად დასკვნით გამოცდაზე მიღებული უარყოფითი ქულა.   თუ სტუდენტმა დამატებით გამოცდაზე მიიღო 0-დან 50 ქულამდე, საბოლოო საგამოცდო უწყისში სტუდენტს უფორმდება შეფასება (F) -0 ქულა. |
| **სასწავლო კურსის შინაარსი** | **(იხ. დანართი 1**) |
| **შეფასების ფორმები, მეთოდები, კრიტერიუმები/აქტივობები** | ამ საგნის შეფასება პირველი კომპონენტიდან **(აქტივობიდან)** მოიცავს:  **ა**)სამუშაო ჯგუფში აქტიურობას, რომლის დროს სტუდენტის სააუდიტორიო აქტივობა ფასდება ერთი კვირის განმავლობაში **1 ქულით, სულ 15 ჯერ: 15x1=15**. მოწმდება მასალის ცოდნის დონე, აქტივობის ხარისხი, დასმული შეკითხვების და პასუხების ადეკვატურობა, მიღებული ცოდნის პრაქტიკულ გამოცდილებასთან დაკავშირების უნარი, კითხვების დამოუკიდებლად შედგენა.  **ყოველკვირეული აქტივობის შეფასების კრიტერიუმებია:**  **1 ქულა:** სტუდენტი კარგად არის მომზადებული, ზედმიწევნით კარგად ფლობს სილაბუსით გათვალისწინებულ მასალას, შესრულებული აქვს საშინაო დავალება, დასმულ შეკითხვებზე პასუხები სრულყოფილი, სწორი და დასაბუთებულია,; ლიტერატურის დამუშავების ხარისხი მაღალია; ფლობს კამათის კულტურას. მასალის ცოდნის დონე მაღალია, აქტივობის ხარისხი მაღალი, აღინიშნება დასმული შეკითხვების და პასუხების ადეკვატურობა, გააჩნია მიღებული ცოდნის პრაქტიკულ გამოცდილებასთან დაკავშირების უნარი, შეუძლია კითხვების დამოუკიდებლად შედგენა.  **0,5 ქულა:** სტუდენტი ნაკლებად აქტიურია, ფლობს სილაბუსით გათვალისწინებული მასალის მხოლოდ ცალკეულ ფრაგმენტებს. დასმულ შეკითხვებზე გაცემული პასუხები ხშირ შემთხევაში მცდარია, ლიტერატურის დამუშავების ხარისხი დაბალია.  მასალის ცოდნის დონე საშუალოა, აქტივობის ხარისხი დამაკმაყოფილებელი, აღინიშნება დასმული შეკითხვების და პასუხების ადეკვატურობა, თუმცა აღინიშნება მცირე შცდომები, გააჩნია სუსტი მიღებული ცოდნის პრაქტიკულ გამოცდილებასთან დაკავშირების უნარი, ლექტორის დახმარებით შეუძლია კითხვების შედგენა.  **0 ქულა-**სტუდენტი სრულიად მოუმზადებელია. ფლობს სილაბუსით გათვალისწინებული მასალის მხოლოდ ცალკეულ ფრაგმენტებს. დასმულ შეკითხვებზე გაცემული პასუხები არსებითად მცდარია ან პასუხი შეკითხვის შესაბამისი არ არის, ლიტერატურა საერთოდ არ არის დამუშავებული, სტუდნეტი არ მონაწილეობს დისკუსიაში, არ ფლობს კამათის კულტურას.  მასალის ცოდნის დონე დაბალია, აქტივობის ხარისხი დაბალი, არ აღინიშნება დასმული შეკითხვების და პასუხების ადეკვატურობა, არ გააჩნია მიღებული ცოდნის პრაქტიკულ გამოცდილებასთან დაკავშირების უნარი, არ შეუძლია კითხვების შედგენა.  **ბ) ქვიზი - მაქსიმუმ 5 ქულა**  სემესტრის განმავლობაში ტარდება ერთხელ, პრაქტიკული მეცადინეობის ან/სამუშაო ჯგუფში მუშაობის დროს, სტუდენტებს მიეწოდებათ დავალება, ქვიზი ფასდება მაქსიმუმ 5 ქულით შემდეგი კრიტერიუმების შესაბამისად.  ქვიზის შეფასების კრიტერიუმებია:  **5 ქულა -** ნაშრომი სრულყოფილად პასუხობს დავალებას, არ არის შინაარსობრივი შეცდომები; აზრი გამართულად და ლოგიკურად არის გადმოცემული;  **4 ქულა -** ნაშრომი კარგად არის შესრულებული, სრულყოფილად პასუხობს დავალებას, თუმცა დაშვებულია **1**-3 შეცდომა;აზრი გამართულად და ლოგიკურად არის გადმოცემული;  **3 ქულა -** ნაშრომი საშუალო დონისაა, აზრი გასაგებია, თუმცა გადმოცემისას დაშვებულია 4-6 შეცდომა;  **2 ქულა -** ნაწერი სუსტია, წინადადებები სტრუქტურულად გაუმართავია, დაშვებულია 7-10 შეცდომა;  **1 ქულა -** დაწერილია რამდენიმე წინადადება, ლექსიკა მარტივი და შეუსაბამოა, შეცდომა დაშვებულია ყოველ წინადადებაში;   * **0 ქულა -** დავალება არ არის შერულებული ან ნაწერი არ პასუხობს დავალებას. * **პრეზენტაცია – 10 ქულა;**   სტუდენტები სემესტრის დასაწყისში, ლექტორთან შეთანხმებით, ირჩევენ კურსის სილაბუსუსის თემატიკიდან საპრეზენტაციო თემას, სემესტრის განმავლობაში ემზადებიან და XV კვირას წარმოადგენენ პრეზენტაციას.  საპრეზენტაციოდ მომზადებული მოხსენება სრულად უნდა მოიცავდეს თემის შინაარსს და მის ანალიზს. სტუდენტებს  ევალებათ პრეზენტაცია ინდივიდუალური/ჯგუფური სახით.  პრეზენტაციის შეფასების შესაძლო კრიტერიუმებია:  **პრეზენტაციის შეფასების შესაძლო კრიტერიუმებია:**   * **ფაქტობრივი მასალის ფლობა, არგუმენტაცია - 5 ქულა;**   **5 ქულა -** სტუდენტი სრულყოფილად ფლობს მის მიერ წარმოდგენილ ინფორმაციასა და მასალებს; მის მიერ წარმოდგენილი დასკვნები არგუმენტირებული და გამყარებულია შესაბამისი ლიტერატურით;  **4 ქულა** - სტუდენტი ფლობს ფაქტობრივ მასალას, ამყარებს მას შესაბამისი ინფორმაციით, მაგრამ უშვებს მცირეოდენ უზუსტობებს;  **3 ქულა -** სტუდენტის მიერ წარდგენილი მასალა არგუმენტირებულია, მაგრამ აკლია სიზუსტე. სტუდენტი ვერ ფლობს სრულყოფილად მასალას;  **2 ქულა -** ფაქტობრივი მასალა გადმოცემულია არასრულყოფილად, აკლია არგუმენტაცია; უზუსტობებია ტერმინოლოგიაში;  **1 ქულა -** სტუდენტი ნაწილობრივ ფლობს ინფორმაციასა და მასალას, ნაშრომი არ არის არგუმენტირებული;  **0 ქულა -** სტუდენტი ვერ ფლობს ფაქტობრივ მასალას, ნაშრომში განხილული საკითხი შეუსაბამოა განსახილველი თემის.     * **ნაშრომის წარდგენა-პრეზენტაცია -3 ქულა;**   **3 ქულა** - სტუდენტი სრულყოფილად ფლობს აუდიტორიას და ტექნიკურ საშუალებებს, მეტყველებს გასაგებად და ლაკონურად, ამომწურავად და სრულყოფილად პასუხობს დასმულ კითხვბზე;  **2 ქულა** - სტუდენტი ფლობს აუდიტორიას, მეტყველებს გასაგებად, დასმულ კითხვებს პასუხობს ამომწურავად, მაგრამ უშვებს მცირეოდენ  უზუსტობებს;  **1 ქულა -** სტუდენტი ნაწილობრივ ფლობს აუდიტორიას, მეტყველება არ არის გამართული, აკლია თავდაჯერილობა, უშვებს შეცდომებს;  **0 ქულა -** სტუდენტი ვერ ფლობს აუდიტორია, მეტყველებს გაუგებრად, ვერ პასუხობს დასმულ კითხვებს.   * **ნაშრომის ტექნიკური მხარე - 2 ქულა.**   **2 ქულა -** ნაშრომი ტექნიკური თვალსაზრისით შესრულებული და გაფორმრბულია მაღალ დონეზე;  **1 ქულა -** ნაშრომი ტექნიკური თვალსაზრისით შესრულებულია დამაკმაყოფილებელ დონეზე; დაშვებულია მცირეოდენი ხასიათის უზუსტობები;  **0 ქულა -** ნაშრომი ტექნიკურად გაფორმებულია არასწორად და დაშვებულია შეცდომები.  **შუალედური გამოცდა, თითო 0-30 ქულა;**  ტარდება წერითი ფორმით და შდგება შემდეგი კომპონენტებისგან:   * **ღია ტესტი - 20 ქულა,** რომელიც შედგება 3 სავარაუდო პასუხისგან და მხოლოდ ერთი პასუხია სწორი, სწორი პასუხი ფასდება 1 ქულით, არასწორი პასუხი ფასდება 0 ქულით. * **3 ქეისი –** 6 ქულა(თითო ქეისი 2 ქულა);   ქეისის შეფასების კრიტერიუმებია:  **ქეისი - მაქსიმუმ 2 ქულა**  **2 ქულა** - აღინიშნება ტერმინოლოგიის სრულფასოვანი ცოდნა, დასახული ქეისის/ამოცანის სრულფასოვანი აღქმა/გაგება, მოცემულია ყველა ალტერნატიული აზრის ზუსტი და სწორი ანალიზი, პასუხები დასახულ ამოცანაზე კარგად არგუმენტირებულია, მკაფიოდ ჩამოყალიბებულია და ლოგიკურადაა აგებული.  **1,5 ქულა** აღინინება ტერმინოლოგიის კარგი ფლობა, დასახული ქეისის/ამოცანის კარგი აღქმა/გაგება, ალტერნატიული აზრების ანალიზი გაკეთებულია მცირეოდენი შეცდომებით, პასუხები დასახულ ამოცანებზე მიღებულია, მაგრამ არგუმენტაცია აკლია, პასუხის გარკევული ნაწილი სტრუქტურირებულია და ლოგიკურად არის აგებული.  **1 ქულა** - აღინიშნება ტერმინოლოგიის სუსტი ფლობა, დასახული ქეისის/ამოცანის არასწორი გაგება/აღქმა ან სრული გაურკვევლობა, ალტერანტიული აზრების ანალიზის არარსებობა, პასუხი დასახულ ამოცანებზე არ არის გაცემული, გადმოცემულ აზრს არგუმნეტაცია აკლია, , საკუთარი პოზიცია არ გააჩნია, პასუხი არ არის სტურქტურირებული, ლოგიკური ბმა არ არსებობს.  **0-ქულა** - ქეისი არ არის განხილული, ანალიზი არ არის გაკეთებული.   * **1 დახურული საკითხი პროგრამული მასალიდან - 4 ქულა;**   **და მისი შეფასების კრიტერიუმებია:**  **4 ქულა:** პასუხი სრულია; საკითხი ზუსტად და ამომწურავად არის გადმოცემული; ტერმინოლოგია დაცულია. სტუდენტი ზედმიწევნით კარგად ფლობს პროგრამით გათვალისწინებულ განვლილ მასალას, საფუძვლიანად აქვს ათვისებული როგორც ძირითადი, ისე დამხმარე ლიტერატურა.  **3 ქულა:** პასუხი სრულია, მაგრამ შეკვეცილი; ტერმინოლოგიურად გამართულია;საკითხი ამომწურავად არის გადმოცემული; არსებითი შეცდომა არ არის; სტუდენტი კარგად ფლობს პროგრამით გათვალისწინებულ განვლილ მასალას; ათვისებული აქვს ძირითადი ლიტერატურა.  **2 ქულა:** პასუხი არასრულია; საკითხი დამაკმაყოფილებლად არის გადმოცემული; ტერმინოლოგია ნაკლოვანია; სტუდენტი ფლობს პროგრამით გათვალისწინებულ მასალას, მაგრამ აღინიშნება შეცდომები.  **1 ქულა:** პასუხი არსებითად მცდარია. გადმოცემულია საკითხის შესაბამისი მასალის მხოლოდ ცალკეული ფრაგმენტები.  **0 ქულა:** პასუხი საკითხის შესაბამისი არ არის ან საერთოდ არაა მოცემული.  **დასკვნითი გამოცდა 0- 40 ქულა;**    **დასკვნით გამოცდაზე** სტუდენტს მოეთხოვება განვლილი მასალის ცოდნის დადასტურება. დასკვნითი გამოცდა არის კომბინირებული: 40 ქულა-ზეპირი კომპონენტი (20 ქულა), წერითი კომპონენტი (ტესტირება და ღია/დახურული კითხვები-20 ქულა).  ტესტი შედგება 10 ღია საკითხისაგან, რომელშიც 3 სავარაუდო პასუხია და მხოლოდ ერთი პასუხია სწორი, თითოეული სწორი პასუხი ფასდება 1 ქულით;არასწორი პასუხი ფასდება 0 ქულით; წერითი გამოცდის მეორე ნაწილი შედგება ორი დახურული საკითხისაგან, თითოეული საკითხი ფასდება 5 ქულით:  **5 ქულიანი წერითი გამოცდის შეფასების კრიტერიუმები:**  **5 ქულა:** პასუხი სრულია; საკითხი ზუსტად და ამომწურავად არის გადმოცემული; ტერმინოლოგია დაცულია. სტუდენტი ზედმიწევნით კარგად ფლობს პროგრამით გათვალისწინებულ განვლილ მასალას, კარგად აქვს ათვისებული როგორც ძირითადი, ისე დამხმარე ლიტერატურა, ავლენს ანალიზისა და განზოგადების კარგ უნარს.  **4 ქულა:** პასუხი სრულია, მაგრამ შეკვეცილი; ტერმინოლოგიურად გამართულია; საკითხი ამომწურავად არის გადმოცემული; არსებითი შეცდომა არ არის; სტუდენტი კარგად ფლობს პროგრამით გათვალისწინებულ განვლილ მასალას; ათვისებული აქვს ძირითადი ლიტერატურა, ავლენს ანალიზისა და განზოგადების უნარს.  **3 ქულა:** პასუხი არასრულია; საკითხი დამაკმაყოფილებლად არის გადმოცემული; ტერმინოლოგია არასრულყოფილია; სტუდენტი ფლობს პროგრამით გათვალისწინებულ მასალას, მაგრამ აღინიშნება მცირეოდენი შეცდომები, სუსტია მის მიერ წარმოდგენილი საკითხის ანალიზი.  **2 ქულა:** პასუხი არასრულია; ტერმინოლოგია მცდარია და არაზუსტი; საკითხის შესაბამისი მასალა გადმოცემულია ნაწილობრივ; სტუდენტს არასაკმარისად აქვს ათვისებული ძირითადი ლიტერატურა; აღინიშნება რამდენიმე არსებითი შეცდომა. არასაკმარისი თეორიული მომზადების გამო სტუდენტს უჭირს მასალის პრაქტიკული გაანალიზება და მართებული დასკვნების გამოტანა.  **1 ქულა:** პასუხი არ არის სრულყოფილი; ტერმინოლოგია არ არის გამოყენებული, ან არ არის შესაბამისი; პასუხი არსებითად მცდარია. გადმოცემულია საკითხის შესაბამისი მასალის მხოლოდ ცალკეული ფრაგმენტები. სტუდენტი ვერ ახერხებს პრაქტიკული მასალის გაანალიზებას.  **0 ქულა:** პასუხი საკითხის შესაბამისი არ არის ან საერთოდ არაა მოცემული.  ზეპირი კომპონენტი შედგება 4 ღია საკითხისაგან, თითოეული საკითხი ფასდება 5 ქულით, ზეპირი კომპონენტის 5 ქულიანი შეფასების კრიტერიუმები:  **5 ქულა** - საკითხი გაშუქებულია სრულყოფილად; სტუდენტი ზედმიწევნით ამჟღავნებს დამოუკიდებელი მსჯელობისა და დასკვნის გაკეთების უნარს; აქვს მასალის კომპაქტურად გადმოცემის უნარი.  **4 ქულა** - საკითხი სრულადაა გაშუქებული. სტუდენტი ზედმიწევნით ამჟღავნებს დამოუკიდებელი მსჯელობისა და დასკვნის გაკეთების უნარს, უშვებს უმნიშვნელო ხასიათის შეცდომებს.  **3 ქულა** - საკითხი არაა სრულყოფილად გაშუქებული, არის ფაქტობრივი უზუსტობები; სტუდენტის დამოუკიდებელი მსჯელობისა და დასკვნის გაკეთების უნარი დამაკმაყოფილებელია.  **2 ქულა** - სტუდენტი ფრაგმენტულად ფლობს პროგრამით გათვალისწინებულ მასალას, არის ბევრი ფაქტობრივი უზუსტობა; სტუდენტს არასაკმარისად აქვს ათვისებული ძირითადი ლიტერატურა. დასკვნებს ვერ აყალიბებს.  **1 ქულა** - სტუდენტი, ფაქტობრივად, ვერ ფლობს პროგრამით გათვალისწინებულ მასალას; უშვებს არსებით შეცდომებს. დასკვნები არა აქვს.  **0 ქულა** - საკითხის ზეპირად გადმოცემა არ შეუძლია. |
| **სავალდებულო ლიტერატურა** | 1. „ადამიანური რესურსის მენეჯმენტი“ (რედ. ი.კუტალაძე), თბ.1999.  2. დ. ჩარკვიანი – "ფსიქოლოგია ინდუსტრიულ ორგანიზაციებში", თბ. 2001. |
| **დამატებითი ლიტერატურა** | 1. მ. ბალიაშვილი – "სოციალური ფსიქოლოგიის საფუძვლები“, თბ. 2010 წ.  2. ნ. დ. ერიაშვილი, ა. მ. სტოლიარენკო-„მენეჯმენტის ფსიქოლოგია“, თბ. 2014.  3. ნ. პაიჭაძე–“პერსონალის მართვა”, თბ. 2003წ. |
| **სწავლის შედეგები** | **ცოდნა და გაცნობიერება**  სტუდენტს აქვს:   * ორგანიზაციის ფსიქოლოგიის თეორიული საფუძვლების ცოდნა; * ორგანიზაციის სტრუქტურისა და მისი ფორმების შესახებ ცოდნა; * შრომითი ჯგუფების, მისი ფორმირების მექნიზმების, განვითარებისა და ფორმების შესახებ ცოდნა; * ცოდნა მენეჯერისა და ლიდერის მახასიათებლების შესახებ; * ცოდნა ორგანიზაციაში ჯგუფთაშორისი ურთიერთობების, კონფლიქტისა და მისი გადაწყვეტის შესახებ; * ცოდნა კომუნიკაციისა და საკომუნიკაციო უნარების ფორმირების შესახებ; * კადრების შერჩევის, სამუშაოს ანალიზისა და შრომის ატესტაციის შესახებ.   **ცოდნის პრაქტიკაში გამოყენების უნარი**  სტუდენტს შეუძლია შრომისა და ორგანიზაციის ფსიქოლოგიის კვლევის მეთოდების გამოყენება სხვადასხვა ორგანიზაციულ პრობლემათა ზუსტი იდენტიფიცირებისა და აღმოფხვრის მიზნით წინასწარ განსაზღვრული მითითებების საფუძველზე.  **დასკვნის უნარი**  სტუდენტს შეუძლია:   * ორგანიზაციის სტრუქტურისა და მისი ფორმების შეფასება და იდენტიფიცირება; * შრომითი ჯგუფების, მისი ფორმირების მექნიზმების, განვითარებისა და ფორმების შედარებითი ანალიზი; * მენეჯერისა და ლიდერის მახასიათებლების შეფასება; * კადრების შერჩევისა და სამუშაოს ანალიზისფსიქოლოგიური გააანალიზება; * კონკურენციის გამწვავების იდენტიფიცირება.   **კომუნიკაციის უნარი**  სტუდენტს შეუძლია:   * ორგანიზაციის სტრუქტურისა და მისი ფორმების, შრომითი ჯგუფებისა და მისი ფორმების დახასიათება; * სამუშაოს ანალიზის, კადრების შერჩევის, კონკურენტუანიანობისა და შრომისა და ორგანიზაციის ფსიქოლოგიის სხვა საკითხთა შესახებ კომუნიკაცია და ინფორმაციის წარდგენა წერილობითი და ზეპირი სახით სპციალისტებისთვის და არასპეციალისტებისთვის.   **ღირებულებები**  სტუდენტს აქვს:   * გათავისებული ორგანიზაციის რესურსების მართვის ეთიკური პრინციპები; * გათავისებული ტოლერანტობა და განსხვავებული აზრის პატივისცემა შრომით ორგანიზაციაში. |
| **სწავლებისა და სწავლის მეთოდები** | **სწავლის მეთოდებია:**  **ლექცია** შემოქმედებითი პროცესია, რომელშიც ერთდროულად მონაწილეობენ ლექტორი და სტუდენტი. ლექციის ძირითადი მიზანია შესასწავლი საგნის დებულებათა იდეის გაგება, რაც გულისხმობს გადმოცემული მასალის შემოქმედებით და აქტიურ აღქმას. ამასთან, ყურადღება უნდა მიექცეს გადასაცემი მასალის ძირითად დებულებებს, განმარტებებს, აღნიშვნებს, დაშვებებს. საჭიროა მთავარი საკითხების, ფაქტებისა და იდეების კრიტიკული ანალიზი. ლექცია უნდა უზრუნველყოფდეს შესასწავლი საგნის ძირითადი დებულებების მეცნიერულ და ლოგიკურად თანმიმდევრულ შეცნობას ზედმეტი დეტალებით გადატვირთვის გარეშე.  **სამუშაო ჯგუფში მუშაობის** დანიშნულებაა სტუდენტებს მიეცეს ლექციაზე მოსმენილი თემების გაღრმავების საშუალება. წამყვანი პროფესორის მითითებით სტუდენტი ან სტუდენტთა ჯგუფი მოიძიებს და ამუშავებს დამატებით ინფორმაციას, ამზადებს პრეზენტაციას, წერს ესეს და სხვ. მოისმინება მოხსენებები, იმართება დისკუსია, კეთდება დასკვნები. სამუშაო ჯგუფის ხელმძღვანელი პედაგოგი კოორდინაციას უწევს ამ პროცესების მიზანმიმართულად წარმართვას.  **სტუდენტთა დამოუკიდებელი მუშაობა** - არისსასწავლო გეგმით გათვალისწინებული კურსების წარმატებით ათვისებისათვის დახარჯული სამუშაო დროის (შრომის) რაოდენობა ძირითადი ლიტერატურის გაცნობა-შესწავლიდან - ჯგუფურ მუშაობამდე და/ან შუალედური და დასკვნითი გამოცდების მომზადებისათვის. დამოუკიდებელი მუშაობის მეშვეობით სტუდენტს უნდა აღეძრას წიგნისადმი და სხვა საინფორმაციო წყაროებისადმი ინტერესი და საკითხების დამოუკიდებლად შესწავლის სურვილი, რაც დამოუკიდებელი აზროვნების, ანალიზისა და დასკვნების გაკეთების სტიმულირების საშუალებაა.  **სწვალების მეთოდებიდან გამოიყენება:**  **ევ­რის­ტი­კუ­ლი მე­თო­დი** – ეფუძ­ნე­ბასტუ­დენ­ტე­ბის წი­ნა­შე დას­მუ­ლი ამო­ცა­ნის ეტა­პობ­რივ გა­დაწყ­ვე­ტას. ეს ამო­ცა­ნა სწავ­ლე­ბის პრო­ცეს­ში ფაქ­ტე­ბის და­მო­უ­კი­დებ­ლად და­ფიქ­სი­რე­ბი­სა და მათ შო­რის კავ­ში­რე­ბის და­ნახ­ვის გზით ხორ­ცი­ელ­დე­ბა;  **გო­ნებ­რი­ვი იე­რი­ში (Brain storming)** – ეს მე­თო­დი გუ­ლის­ხმობს კონ­კრე­ტუ­ლი თე­მის ფარ­გ­ლებ­ში კონ­კრე­ტუ­ლი სა­კითხ­ის­/პრობ­ლე­მის შე­სა­ხებ მაქ­სი­მა­ლუ­რად მე­ტი, სა­სურ­ვე­ლია რა­დი­კა­ლუ­რად გან­სხვავ­ე­ბუ­ლი აზ­რის, იდე­ის ჩა­მო­ყა­ლი­ბე­ბა­სა და გა­მოთ­ქმის ხელ­შეწყ­ო­ბას. აღ­ნიშ­ნუ­ლი მე­თო­დი ხელს უწყ­ობს პრობ­ლე­მი­სად­მი შე­მოქ­მე­დე­ბი­თი მიდ­გო­მის გან­ვი­თა­რე­ბას. ეს მე­თო­დი ეფექ­ტუ­რია სტუ­დენ­ტთა მრა­ვალ­რიცხ­ო­ვა­ნი ჯგუ­ფის არ­სე­ბო­ბის პი­რო­ბებ­ში და შედ­გე­ბა რამ­დე­ნი­მე ძი­რი­თა­დი ეტა­პის­გან:  ა პრობ­ლე­მის­/სა­კითხ­ის შე­მოქ­მე­დე­ბი­თი კუთხ­ით გან­საზღ­ვრა;  დრო­ის გარ­კვე­ულ მო­ნაკ­ვეთ­ში აუ­დი­ტო­რი­ის­გან სა­კითხ­ის ირ­გვლივ არ­სე­ბუ­ლი იდე­ე­ბის კრი­ტი­კის გა­რე­შე ჩა­ნიშ­ვნა (ძი­რი­თა­დად და­ფა­ზე);  გა­მო­რიცხ­ვის გზით იმ იდე­ე­ბის გა­მორ­ჩე­ვა, რომ­ლე­ბიც ყვე­ლა­ზე მეტ შე­სა­ბა­მი­სო­ბას ავ­ლენს დას­მულ სა­კითხ­თან;  **დემონსტრირების მეთოდი –** ეს მეთოდი ინფორმაციის ვიზუალურად წარმოდგენას გულისხმობს. შედეგის მიღწევის თვალსაზრისით ის საკმაოდ ეფექტურია., ხშირ შემთხვევაში უმჯობესია, მასალა ერთდროულად აუდიო და ვიზუალური გზით მივაწოდოთ სტუდენტებს. შესასწავლი მასალის დემონსტრირება შესაძლებელია განხორციელდეს როგორც მასწავლებლის, ისე სტუდენტის მიერ. ეს მეთოდი გვეხმარება თვალსაჩინო გავხადოთ სასწავლო მასალის აღქმის სხვადასხვა საფეხური, დავაკონკრეტოთ, თუ რისი შესრულება მოუწევთ სტუდენტებს დამოუკიდებლად; ამავე დროს, ეს სტრატეგია ვიზუალურად წარმოაჩენს საკითხის/პრობლემის არსს   * **შემ­თხვე­ვის ანა­ლი­ზი (Case study) –** პრო­ფე­სო­რი სტუ­დენ­ტებ­თან ერ­თად ლექ­ცი­ა­ზე გა­ნი­ხი­ლავს კონ­კრე­ტულ შემ­თხვე­ვებს (მაგალითად, კაზუსს), რომ­ლე­ბიც ყო­ველ­მხრივ და სა­ფუძ­ვლი­ა­ნად შე­ის­წავ­ლი­ან სა­კითხს**;**   **პრეზენტაცია** - არის სასწავლო-შემეცნებითი ხერხების ერთობლიობა, რომელიც პრობლემის გადაწყვეტის საშუალებას იძლევა სტუდენტის დამოუკიდებელი მოქმედებებისა და მიღებული შედეგების აუცილებელი პრეზენტაციის პირობებში. ამ მეთოდით სწავლება ამაღლებს სტუდენტთა მოტივაციასა და პასუხისმგებლობას. პრეზენტაციაზე მუშაობა მოიცავს დაგეგმვის, კვლევის, პრაქტიკული აქტივობისა და შედეგების წარმოდგენის ეტაპებს არჩეული საკითხის შესაბამისად. პრეზენტაცია განხორციელებლად ჩაითვლება, თუ მისი შედეგები თვალსაჩინოდ, დამაჯერებლად და კონკრეტული ფორმით არის წარმოდგენილი. იგი შეიძლება შესრულდეს ინდივიდუალურად, წყვილებში ან ჯგუფურად; ასევე, ერთი საგნის ან რამდენიმე საგნის (საგანთა ინტეგრაციის) ფარგლებში. დასრულების შემდეგ პრეზენტაცია წარედგინება ფართო აუდიტორიას  **დისკუსია/დებატები** – დისკუსიის პროცესი მკვეთრად ამაღლებს სტუდენტთა ჩართულობის ხარისხსა და აქტივობას. ამასთან, უვითარებს სტუდენტს კამათისა და საკუთარი აზრის დასაბუთების უნარს.   * **ჯგუფური (COLLABORATIVE) მუშაობა** - ამ მეთოდით სწავლება გულისხმობს სტუდენტთა ჯგუფებად დაყოფას და მათთვის სასწავლო დავალების მიცემას. ჯგუფის წევრები ინდივიდუალურად ამუშავებენ საკითხს და პარალელურად უზიარებენ მას ჯგუფის დანარჩენ წევრებს. დასახული ამოცანიდან გამომდინარე შესაძლებელია ჯგუფის მუშაობის პროცესში წევრებს შორის მოხდეს ფუნქციების გადანაწილება. ეს სტრატეგია უზრუნველყოფს ყველა სტუდენტის მაქსიმალურ ჩართულობას სასწავლო პროცესში.   **პრობლემაზე დაფუძნებული სწავლება (PBL)** - სასწავლო მეთოდი, რომელიც ახალი ცოდნის მიღების და ინტეგრაციის პროცესის საწყის ეტაპად იყენებს პრობლემას. |

**სასწავლო კურსის შინაარსი**

    დანართი 1

|  |  |  |  |
| --- | --- | --- | --- |
| **კვირის დღეები** | **თემის დასახელება** | **ლექციის/ ჯგუფში მუშაობის/პრაქტიკული ან ლაბორატორიული მეცადინეობის თემა** | **საკ** |
| I | **ინდუსტრიის და ორგანიზაციის ფსიქოლოგია** | **ლექცია:** საორგანიზაციო ქცევა  საინჟინრო ფსიქოლოგია  მომხმარებლის ფსიქოლოგია  ორგანიზაციის განვითარება  ინდუსტრიული ორგანიზაციის ხილვადი და ფარული მახასიათებლები  კულტურათაშორისი სხვაობები, სილაბუსის გაცნობა | 3 |
| **ძირითადი ლიტერატურა:**  დ. ჩარკვიანი –"ფსიქოლოგია ინდუსტრიულ ორგანიზაციებში", თბ. 2001, გვ. 18-25, 30-33. |  |
| II | **ორგანიზაციის ზოგადი თეორიები** | **ლექცია:** კლასიკური მიდგომა  ჰუმანისტური მიდგომა  სისტემური მიდგომა  სიტუაციონისტური მიდგომა | 2 |
| **ძირითადი  ლიტერატურა:**  დ. ჩარკვიანი –"ფსიქოლოგია ინდუსტრიულ ორგანიზაციებში", თბ. 2001, გვ. 33-42. |  |
| ჯგუფში მუშაობა თემაზე:  ორგანიზაციის ზოგადი თეორიების მიმოხილვა | 1 |
| III | **ორგანიზაციის დაგეგმარება** | **ლექცია:** ორგანიზაციის ზოგადი დახასიათება  ორგანიზაციის სტრუქტურა  სტრუქტურის ფორმები | 2 |
| **ძირითადი  ლიტერატურა:** დ. ჩარკვიანი –"ფსიქოლოგია ინდუსტრიულ ორგანიზაციებში", თბ. 2001, გვ. 69-73, 76-77, 91-94. |  |
| ჯგუფში მუშაობა თემაზე: ინდუსტრიისა და ორგანიზაციის ფსიქოლოგიის არსი, ორგანიზაციის ზოგადი თეორიები | 1 |
| IV | **შრომითი ჯგუფები** | **ლექცია:** შრომითი ჯგუფის ფორმირება  ჯგუფების შექმნის მიზეზები  ჯგუფების ფორმები  შრომითი ჯგუფების განვითარება  ჯგუფური გადაწყვეტილების მიღება | 2 |
| **ძირითადი ლიტერატურა:**  დ. ჩარკვიანი–"ფსიქოლოგია ინდუსტრიულ ორგანიზაციებში", თბ. 2001, გვ. 98-104, 116-119. |  |
| ჯგუფში მუშაობა თემაზე:  ორგანიზაციის დაგეგმარება, შეხედულებანი ორგანიზაციის სტრუქტურაზე | 1 |
| V | **ჯგუფთაშორისი ურთიერთობა და კონფლიქტი** | **ლექცია:**შრომითი ურთიერთობები  კონფლიქტი ორგანიზაციაში | 2 |
| **ძირითადი  ლიტერატურა:** დ. ჩარკვიანი–"ფსიქოლოგია ინდუსტრიულ ორგანიზაციებში", თბ. 2001, გვ. 129-133, 139-150. |  |
| ჯგუფში მუშაობა  თემაზე: შრომითი ჯგუფები, მათი არსი და დანიშნულება | 1 |
| VI | **საწარმოო კონფლიქტი** | **ლექცია:**კონფლიქტის მიზეზები  კონფლიქტის სტრუქტურა  პრობლემის გადაწყვეტის სტრატეგიები | 2 |
| **ძირითადი  ლიტერატურა:** „ადამიანური რესურსის მენეჯმენტი“ (რედ. ი.კუტალაძე), თბ.1999, გვ, 318-342, 361-368. |  |
| ჯგუფში მუშაობა თემაზე: შრომითი ურთიერთობების დანიშნულება და სახეები | 1 |
| VII | **ლიდერობის პროცესი** | **ლექცია:**ლიდერობის კვლევის სფერო  ლიდერი და მენეჯერი  ლიდერის მახასიათებლები | 2 |
| **ძირითადი  ლიტერატურა:** დ. ჩარკვიანი–"ფსიქოლოგია ინდუსტრიულ ორგანიზაციებში", თბ. 2001, გვ.156-167 |  |
| ჯგუფში მუშაობა თემაზე: ჯგუფთშორისი ურთიერთობები და კონფლიქტი, კონფლიქტის გადაწყვეტის სტრატეგიები | 1 |
| **VIII** | **შუალედური გამოცდა** | **იხ.შეფასება** | **2** |
| IX | **ლიდერობის სიტუაციონისტური თეორიები** | **ლექცია:**  ავტოკრატიულ-დემოკრატიული კონტინიუმის მოდელი  ფიდლერის მოდელი  ლიდერობის კვლევის პერსპექტივა | 2 |
| **ძირითადი  ლიტერატურა:** დ. ჩარკვიანი–"ფსიქოლოგია ინდუსტრიულ ორგანიზაციებში", თბ. 2001, გვ. 167-188. |  |
| ჯგუფში მუშაობა თემაზე:  ლიდერისა და მენეჯერის განმასხვავებელი ნიშნები | 1 |
| X | **კომუნიკაცია** | **ლექცია:**  კომუნიკაციის თავისებურებანი  კომუნიკაციის დანიშნულება  საკომუნიკაციო უნარების ფორმირება | 2 |
| **ძირითადი  ლიტერატურა:** დ. ჩარკვიანი –"ფსიქოლოგია ინდუსტრიულ ორგანიზაციებში", თბ. 2001გვ. 190-208 |  |
| ჯგუფში მუშაობა თემაზე:  ლიდერობის სიტუაციონისტური  თეორიები, ფიდლერისა და ტანენბაუმისა და შმიდტის მოდელთა შედარებითი ანალიზი | 1 |
| XI | **შრომითი განწყობები** | **ლექცია:**შრომა და განწყობა  განწყობათა იერარქიის პრინციპი  ინტერაქციის პრინციპი | 2 |
| **ძირითადი  ლიტერატურა:** დ. ჩარკვიანი –"ფსიქოლოგია ინდუსტრიულ ორგანიზაციებში", თბ. 2001, გვ. 215-221. |  |
| ჯგუფში მუშაობა  თემაზე: საკომუნიკაციო უნარები, კომუნიკაციის  სახეები და დანიშნულება | 1 |
| XII | **ღირებულებათა სისტემა სოციალური განწყობა** | **ლექცია:** სოციალური განწყობა  ღირებულებათა თავისებურებანი  ღირებულებათა ფორმები | 2 |
| **ძირითადი  ლიტერატურა:** დ. ჩარკვიანი–"ფსიქოლოგია ინდუსტრიულ ორგანიზაციებში", თბ. 2001, გვ. 221-229. |  |
| ჯგუფში მუშაობა თემაზე: შრომითი განწყობები, როგორც შრომით ეფექტურობის განმსაზღვრელი კრიტერიუმი | 1 |
| XIII | **მომუშავის პიროვნული თვისებები** | **ლექცია:** ფიზიკური უნარები  გონებრივი უნარები  პიროვნების თვისებები | 2 |
| **ძირითადი  ლიტერატურა:** დ. ჩარკვიანი–"ფსიქოლოგია ინდუსტრიულ ორგანიზაციებში", თბ. 2001, გვ. 242-252. |  |
| ჯგუფში მუშაობა თემაზე:  ღირებულებათა სისტემა და განწყობა, შედარებითი ანალიზი  **ქვიზის შესრულება** | 1 |
| XIV | **მომუშავის სოციალიზაცია** | **ლექცია:** მორგების პრინციპი  დადებითი გავლენა  უარყოფითი გავლენა | 2 |
| ძირითადი  ლიტერატურა: დ. ჩარკვიანი–"ფსიქოლოგია ინდუსტრიულ ორგანიზაციებში", თბ. 323-336. |  |
| ჯგუფში მუშაობა თემაზე: მომუშავის უნარებისა და  პროფესიათა ურთიერთკავშირი | 1 |
| XV | **საორგანიზაციო პრაქტიკა** | **ლექცია:** კადრების შერჩევა  სამუშაოს ანალიზი  შრომის ატესტაცია | 2 |
| **ძირითადი  ლიტერატურა:** დ. ჩარკვიანი –"ფსიქოლოგია ინდუსტრიულ ორგანიზაციებში", თბ. 2001, გვ. 376-377, 390-396. |  |
| ჯგუფში მუშაობა თემაზე: მომუშავის სოციალიზაცია, სოციალიზაციის განმსაზღვრელი ფაქტორები | 1 |
| XVI | **ორგანიზაციის განვითარება** | **ლექცია:** კონკურენციის გამწვავება  ტექნოლოგიის განვითარება  გარდაქმნის მნიშვნელობა  გარდაქმნის ხელშემშლელი ფაქტორები | 1 |
| **ძირითადი  ლიტერატურა:** დ. ჩარკვიანი–"ფსიქოლოგია ინდუსტრიულ ორგანიზაციებში", თბ. 2001, გვ. 405-414. |  |
| **პრეზენტაცია** | **2** |
| **XVII-XVIII** | **დასკვნითი გამოცდა** | **იხ.შეფასება** | **3** |
| **XIX-XX** | **დამატებითი გამოცდა** |  |  |